ઉલ્લેખનીય છે કે, નરોડા હત્યાકાંડ કેસમાં નીચલી કોર્ટે 31 જેટલા આરોપીઓને આજીવન કારવાસની સજા ફટકારી હતી. જેના બચાવમાં તમામ લોકોએ હાઈકોર્ટમાં અરજી કરી હતી. જે બાદ કોર્ટ દ્વારા તમામ હકીકત અને પૂરાવાનો અભ્યાસ કરવામાં આવ્યો હતો. સમગ્ર બાબતે કોર્ટે અભ્યાસ કર્યા બાદ માયા કોડનાનીને પુરાવાના અભાવે નિર્દોષ જાહેર કર્યા હતા તો તેમની સાથે અન્ય 17 આરોપીઓને પણ નિર્દોષ જાહેર કર્યા હતા. જ્યારે બાબુ બજરંગી સહિત 12 વ્યક્તિને દોષિત જાહેર કર્યા હતા. જોકે બાબુ બજરંગીને નીચલી કોર્ટ દ્વારા આપવામાં આવેસ સજાને ઘટાડીને હાઈકોર્ટે તેમની સજા 21 વર્ષની કરી દીધી હતી.